
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind modificarea tarifelor la transportul urban de călători în Municipiul Timişoara prevăzute în Anexa 1 la HCLMT nr. 151/03.04.2018
1. Descrierea situatiei actuale


În conformitate cu prevederile legale privind serviciile de transport public local este necesar ca prin încasarea tarifelor sa se acopere cheltuielile curente de intretinere, exploatare si de reabilitare-dezvoltare aferente transportului public.


Potrivit prevederilor art. 17 alin. 1 lit. m) din Legea nr. 92/2007, ale art. 20, art. 22, art. 24 şi art. 26 din Normele cadru privind stabilirea, ajustarea şi modificarea tarifelor pentru serviciile de transport public local de persoane aprobate prin Ordinul preşedintelui A.N.R.S.C. nr. 272/2007, stabilirea, ajustarea sau modificarea tarifelor pentru serviciile de transport public local de persoane se realizează la cererea operatorilor de transport public local de persoane, de către autorităţile administraţiei publice locale implicate în serviciul de transport public local și metropolitan pe baza fundamentării realizate de către STPT, urmând ca, la nivel unitar, acestea să fie aprobate prin hotărârea Adunării Generale a Actionarilor.


Conform prevederilor Normelor cadru nr. 272/2007 privind stabilirea, ajustarea si modificarea tarifelor pentru serviciile de transport public local de persoane, tarifele pot fi ajustate periodic în baza cresterii indicelui pretului de consum fata de nivelul existent la data precedentei ajustari. Ajustarea tarifelor de călătorie se determină având în vedere indicele de creştere a preţurilor de consum, evoluţia elementelor de cheltuieli şi venituri etc.


Tarifele practicate in prezent la transportul urban de calatori au fost actualizate, modificate şi completate prin HCLMT nr. 151/03.04.2018. Ca urmare a solicitării operatorului de transport se impune modificarea acestora prin înlocuirea biletului de 1 calătorie (poziţia 1- Bilete din Anexa  1 La HCL nr. 151/2018)  cu un bilet unic care să fie valabil 60 minute la valoarea de 3,00 lei.

2. Schimbari preconizate și rezultate așteptate

Această modificarea a tarifelor va asigura conectivitate mai bună a călătoriilor şi va veni în sprijinul populaţiei din municipiul Timişoara şi din alte localităţi care vizitează municipiul.

3. Alte informatii - Nu este cazul.
4. Concluzii
Luând în considerare toate cele mai sus menţionate, consider oportun aprobarea, prin Hotărârea Consiliului Local al Municipiului Timişoara, modificarii tarifelor la transportul urban de călători în Municipiul Timişoara prevăzute în Anexele la HCLMT nr. 243/20.12.2016, prin înlocuirea biletului de 1 calătorie (poziţia 1- Bilete din Anexa  1 La HCL nr. 151/2018)  cu un bilet unic care să fie valabil 60 minute la valoarea de 3,00 lei. Biletul va fi valabil pe toate liniile de transport urban+metropolitan+expres.

